दसैह‌्‌रे दे दिन राजे ने घरू ठक्करै गी अपनी तलवारी कन्ने बलि दे संडे गी बड्ढने दा हुकम दित्ता। घरू ने जबाव दित्ता। जे संडे गी बड्ढने राजपूतें दा कम्म नेई ऐ। ए चमैरें दा कम्म ऐ। राजे ने इस गल्ला गी नेई मन्नेआ ते जिद्द पकड़ी लैती। आखर घरू ने मजबूर होइयै म्याना चा तलवार कड्ढी। तलवार सच्चें गै लक्कड़ी दी ही ते उसी दिक्खियै लोक हस्सन लगी पे। लोकें दी परवाह कीते बगैर घरू ने उस तलवारी कन्ने संडे दी मुंडी गी गाजरा आला लेखा टुक्की टकाया ते तलवार ख’ल्ल पेदे पत्थरै च जाई खुब्बी।